
ΠΕΡΙΕΧΟΜΕΝΑ 


ΚΕΦΑΛΑΙΟ I 


ΠΡΟΕΔΡΙΚΑ ΔΙΑΤΑΓΜΑΤΑ 

Υγειονομικοί όροι που πρέπει να πληρούνται από το 
^.23. σπ έρμ-ά χοίρων που αποστέλλεται στην Ελλάδα από 
άλλα Κράτη Μέλη (Κ.Μ.) των Ευρωπαϊκών Κοινοτή¬ 
των (Ε.Κ.) ή εισάγετρα σ’ αυτή από τρίτες χώρες, κα¬ 
θώς και το σπέρμα που αποστέλλεται από την Ελλάδα 
προς τα άλλα Κράτη Μέλη των Ευρωπαϊκών Κοινοτή¬ 
των, σε συμμόρφωση προς την οδηγία 90/429/ΕΟΚ 
του Συμβουλίου. 

Τροποποίηση ορισμένων διατάξεων του Καταστατικού 
του Ταμείου Πρόνοιας Δικηγόρων Καλαμάτας. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 218 (1) 

Υγειονομικοί όροι που πρέπει να πληρούνται από το σπέρμα χοί¬ 
ρων που αποστέλλεται στην Ελλαδα από άλλα Κράτη Μέλη 
(Κ.Μ.) των Ευρωπαϊκών Κοινοτήτων (Ε.Κ.) ή εισάγεται σ 
αυτή από τρίτες χώρες, καθώς και το σπέρμα που αποστέλλε- 
ται από την Ελλάδα προς τα άλλα Κράτη Μέλη των Ευρωπαϊ¬ 
κών Κοινοτήτων, σε συμμόρφωση προς την οδηγία 90/429/ 
ΕΟΚ του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 (παρ. 1, 3) του Ν. 1338/1983 «Εφαρμογή 
του Κοινοτικού δικαίου» (Α' 34), όπως έχει τροποποιηθεί με το 
άρθρο 6 του Ν. 1440/1984 «Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής Κοινότη- 
τος, Ανθρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και το άρθρο 65 του Ν. 1892/1990 (Α' 
101 ). 

β) Του άρθρου 20 παρ. 4 του Ν. 248/1914 «Περί οργανώ- 
σεως της Ζωοτεχνικής και Κτηνιατρικής Υπηρεσίας» (Α^ 110), 
όπως αυτό προστέθηκε με το άρθρο μόνο του Α.Ν. της 
23.1.1936 (Α Γ 47). ^ 1 

2. Την Υ 1687/1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμοδιοτήτων 
των Υφυπουργών Εθνικής Οικονομίας» (Β' 104). 

3. Την 180/1992 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εθνικής Οικονο¬ 
μίας και του Υπουργού Γεωργίας, αποφασίζουμε: 


Γενικές Διατάξεις 
Άρθρο 1 
Σκοπός 

(Άρθρο 1 Οδηγίας 90/429/ΕΟΚ) 

Με το παρόν διάταγμα θεσπίζονται διατάξεις που καθορίζουν 
τους υγειονομικούς όρους, τους οποίους πρέπει να πληροί το 
σπέρμα χοίρων που αποστέλλεται στην Ελλάοα από άλλα Κράτη 
Μέλη των Ευρωπαϊκών Κοινοτήτων (Ε.Κ.) ή εισάγεται σ’ αυτή 
από τρίτες χώρες, καθώς και το σπέρμα χοίρων που αποστέλλε- 
ται απο την Ελλαδα στα αλλα Κράτη Μέλη των Ε.Κ., σε συμμόρ¬ 
φωση προς την Οδηγία 90/429/ΕΟΚ του Συμβουλίου της 26ης 
Ιουνίου 1990 «για τον καθορισμό των απαιτήσεων υγειονομικού 
ελέγχου που ισχύουν στο ενδοκοινοτικό εμπόριο και στις εισαγω¬ 
γές σπέρματος χοίρων» (Ε.Ε. αριθ. Ε 224 της 18.8.90, σελ. 

Άρθρο 2 
Ορισμοί 

(Άρθρο 2 Οδηγίας 90/429/ΕΟΚ) 

Για την εφαρμογή του παρόντος διατάγματος ισχύουν, εφόσον 
χρειάζεται, οι ορισμοί που περιλαμβάνονται στα άρθρα 3 και 16 
του Π.Δ. 125/1986 (Ά 43), στο άρθρο 2 του Π.Δ. 316/1990 
(Α 130) και στις ισχύουσες διατάξεις της κτηνιατρικής νομοθε¬ 
σίας. 

> Επί πλέον, ως «σπέρμα» νοείται το παρασκευασμένο ή αραιω¬ 
μένο προϊόν τη εκσπερμάτωσης ενός χοίρου εκτροφής ή το προϊόν 
αυτό ως έχει. 


ΚΕΦΑΛΑΙΟ II 

Συναλλαγές Ελλάδος - άλλων Κρατών Μελών 
Άρθρο 3 

(Άρθρο 3 Οδηγίας 90/429/ΕΟΚ) 

Το σπέρμα χοίρων που αποστέλλεται στην Ελλάδα από τα 
άλλα Κράτη Μέλη των Ε.Κ., καθώς και το σπέρμα που αποστέλ- 
λεται από την Ελλάδα στα αλλα Κράτη Μέλη, πρέπει να πληροί 
τους ακόλουθους γενικούς όρους: 

α) πρέπει να έχει συλλεγεί και να έχει υποστεί επεξεργασία, με 
σκοπό την τεχνητή γονιμοποίηση, σε κέντρο συλλογής σπέρμα- 
τος, ^εγκεκριμένο, από υγειονομική άποψη, για τις συναλλαγές 
Ελλάδος - άλλων Κρατών Μελών, σύμφωνα με τις απαιτήσεις 
του άρθρου 5 παράγραφος 1 του παρόντος, 

β) πρέπει να έχει συλλεγεί από χοίρους των οποίων η κατά¬ 
σταση της υγείας είναι σύμφωνη με το παράρτημα Β του παρό¬ 
ντος, 

γ) η συλλογή, η επεξεργασία, η αποθήκευση και η μεταφορά 

του σπέρματος πρέπει να έχουν γίνει σύμφωνα με τα παραρτή¬ 
ματα Α και Γ του παρόντος. 

Άρθρο 4 

(Άρθρο 4 Οδηγίας 90/429/ΕΟΚ) 

1. Δεν είναι αποδεκτό στη χώρα μας σπέρμα χοίρων που προ¬ 
έρχεται από κέντρα συλλογής άλλων Κρατών Μελών, στα οποία 
υπαρχουν ζώα εμβολιασμένα εναντίον της νόσου ΑϋΙΕδΖΚΥ, τα 
οποία αντιδρούν θετικά στη δοκιμασία ορροεξουδετέρωσης ή στη 
δοκιμασία ΕΕΙ8Α για την ανίχνευση της νόσου ΑϋΙΕδΖΚΥ, 
σύμφωνα με τους όρους του παρόντος. 

2. Ωστόσο, είναι αποδεκτό στη χώρα μας σπέρμα χοίρων που 
προέρχεται από κέντρα συλλογής άλλων Κρατών Μελών και οι 
οποίοι ίγουν εμβολιασθεί με εμβόλιο από ιο από τον οποίο έχει 
αφαιρεθεί το γονίδιο I (ΟΙ), εφόσον: 

α) αυτός ο εμβολιασμός έ^ει πραγματοποιηθεί μόνον σε χοί¬ 
ρους που αντέδρασαν αρνητικά έναντι του ιού της νοσου ΑΙΠΕδ- 
ΖΚΥ, 

β) κατά τις ορρολογικές εξετάσεις που πραγματοποιούνται, 
τουλάχιστον τρεις εβδομάδες μετά τον εμβολιασμό, στους χοί¬ 
ρους αυτούς δεν ανιχνεύονται αντισώματα που προκαλούνται από 
τον ιό της νόσου, 

γ) δείγμα από το σπέρμα που συλλέγεται κάθε μέρα και προο¬ 
ρίζεται για αποστολή στη χώρα μας, έχει υποβληθεί σε δοκιμασία 
απομόνωσης του ιού σε εγκεκριμένο εργαστήριο του Κράτους Μέ¬ 
λους αποστολής. 

3. Οι διατάξεις της προηγουμένης παραγράφου 2 εφαρμόζο¬ 
νται μόνον εφόσον έχουν συνταχθεί, σύμφωνα με την κοινοτική 
διαδικασία, τα πρωτόκολλα σχετικά με τις δοκιμασίες που πρέπει 
να χρησιμοποιηθούν για τις εξετάσεις αυτές. Με αποφάσεις της 
Γενικής Δ/νσης Κτηνιατρικής του Υπουργείου Γεωργίας ανακοι¬ 
νώνονται τα πρωτόκολλα αυτά. 

Άρθρο 5 

(Άρθρο 5 Οδηγίας 90/429/ΕΟΚ) 

1. Οι Νομαρχιακού επιπέδου Κτηνιατρικές Υπηρεσίες του 
Υπουργείου Γεωργέ» μεριμνούν ώστε, η έγκριση που προβλέπε- 
ται στο άρθρο 3 περίπτ. α) να χορηγείται μόνο σε εκείνα τα κέντρα 
συλλογής σπέρματος που λειτουργούν στην περιοχή δικαιοδοσίας 
τους, τα οποία ανταποκρίνονται στις προϋποθέσεις του παραρτή¬ 
ματος Α και τηρούν τις άλλες διατάξεις του παρόντος. 

Οι ίδιες, ως άνω Υπηρεσίες, μεριμνούν για τον έλεγχο της τή¬ 
ρησης των διατάξεων του παρόντος διατάγματος και ανακαλούν 
την έγκριση, όταν μία ή περισσότερες από τις διατάξεις αυτές, δεν 
τηρούνται. 

2. Οι εγκρίσεις, βάσει της παραγράφου 1, κοινοποιούνται στην 
αρμόδια Κεντρική Δ/νση Κτηνιατρικής του Υπουργείου Γεωρ¬ 
γίας, η οποία μεριμνά: 

α) για την τήρηση σχετικού μητρώου καταγραφής των κέ¬ 
ντρων συλλογής σπέρματος χοίρων της χώρας μας, 

»β) για την καταγραφή των εγκεκριμένων κέντρων συλλογής 
σπέρματος χοίρων σ’ αυτό, 

γ) για τη χορήγηση σε κάθε κέντρο συλλογής αριθμού κτηνια¬ 
τρικού μητρώου, 

δ) για την ενημέρωση του μητρώου σε κάθε σχετική αλλαγή 
στοιχείων ή τυχόν ανάκληση της έγκρισης. 

Η ίδια ως άνω Κεντρική Δ/νση Κτηνιατρικής του Υπουργείου 
Γεωργίας κοινοποιεί τον πίνακα των κέντρων συλλογής σπέρμα¬ 
τος χοίρων και τον αριθμό κτηνιατρικού μητρώου τους στην Επι¬ 
τροπή των Ε.Κ. και στα άλλα Κράτη Μέλή, στους οποίους γνω¬ 
στοποιεί και κάθε τυχόν ανάκληση, έγκρισης. 

3. Κάθε φυσικό ή νομικό πρόσωπο που προτίθεται να ιδρύσει 
κέντρο συλλογής σπέρματος εγκεκριμένο από υγειονομική άποψη 
πρέπει να υποβάλλει προς την οικεία Νομαρχιακού επιπέδου 
Κτηνιατρική Υπηρεσία της έδρας του, τα ακόλουθα δικαιολογη- 
τικά: 

α) Αίτηση, στην οποία θα περιέχονται τα εξής στοιχεία: 

— το ονοματεπώνυμο ή η επωνυμία και η διεύθυνση κατοικίας 
ή έδρας του αιτούντος και το εμπορικό σήμα της επιχείρησης, εάν 
υπάρχει, 

- ο τόπος εγκατάστασης του κέντρου, 


- το (τα) ονοματεπώνυμο (α) των υπευθύνων κτηνιάτρων του 
κέντρου. | 

β) Γενικό σχεδιάγραμμα των εγκαταστάσεων του κέντρου με 
λεπτομερή απεικόνιση και περιγραφή των χώρων. 

γ) Πίνακα απαρίθμησης και περιγραφής του τεχνικού εξοπλι¬ 
σμού, των ειδικών συσκευών και οργάνων του κέντρου, με σχε¬ 
διάγραμμα τοποθέτησής τους στο χώρο.! 

δ) Γενική τεχνική μελέτη για τη λειτουργία του κέντρου με 
ιδιαίτερη μνεία στην ημερήσια δυναμικότητα, βάσει του αριθμού, 
της φυλής και της ηλικίας των εκτρεφομένων σπερματοδοτών 
ζωων. ! 

ε) Άδεια νόμιμης, από υγειονομικής πλευράς, λειτουργίας της 
σταυλικής εγκατάστασης, σύμφωνα με' το άρθρο 15 του Ν. 
1579/1985 (Α' 217) και την Υπουργική Απόφαση αριθμ. 
Α1.β/8181/1986 (Β'623). | 

στ) Πίνακα απασχολουμένων ατόμων κατά ειδικότητα, 
ζ) Έκθεση περιγραφής και διάθεσης λυμμάτων, σύμφωνα με 
τις ισχύουσες διατάξεις για την προστασία του περιβάλλοντος. 

4. Κάθε αίτηση, μαζί με τα δικαιολογητικά που τη συνοδεύ¬ 
ουν, εξετάζεται από πρωτοβάθμια Τριμελή Επιτροπή, η οποία 
συγκροτείται με απόφαση του οικείου Νομάρχη και αποτελείται 
απο: 

α) Δύο κτηνιάτρους της αρμόδιας Νομαρχιακού επιπέδου Κτη¬ 
νιατρικής Υπηρεσίας, οι οποίοι προτείνόνται από την ίδια Υπηρε¬ 
σία με αναπλήρωτές τους. | 

β) Ένα κτηνίατρο εξειδικευμένο σε θέματα τεχνητής σπερμα¬ 
τέγχυσης με αναπληρωτή του, ο οποίος προτείνεται από το αρμό¬ 
διο τμήμα της Κεντρικής Δ/νσης Κττίνιατοικής του Υπουργείου 
Γεωργιας. | - ν ' 

Έργο της παραπάνω επιτροπής είναι η εξέταση της πληρότη¬ 
τας και καταλληλότητας των προβλεπομενων δικαιολογητικών, 
η διενέργεια αυτοψίας των εγκαταστάσεων του κέντρου προς δια¬ 
πίστωση της τήρησης ή μη των όρωνίκαι προϋποθέσεων του πα¬ 
ρόντος διατάγματος, και η σύνταξη γνωμοδότησης με την οποία 
εισηγείται προς την αρμόδια Νομαρχιακού επιπέδου Κτηνιατρική 
Υπηρεσία, τη χορήγηση ή μη της αιτουμένης εγκρίσεως, σύμ¬ 
φωνα με τα κτηνιατρικά υγειονομικά κριτήρια του πρώτου εδα¬ 
φίου της παραγράφου 1 του παρόντος άρθρου. 

Η γνωμοδότηση της Επιτροπής αυτής διατυπώνεται ομόφωνα 
και κοινοποιείται εγγράφως στον ενδιαφερόμενο εντός (00) εξή¬ 
ντα ημερών από τής υποβολής της σχετικής αίτησης. 

5. Σε περίπτωση διαφωνίας του ενδιαφερομένου με τη γνωμο¬ 

δότηση της Πρωτοβάθμιας Τριμελούς Επιτροπής, παρέχεται σ’ 
αυτόν το δικαίωμα επανεξέτασης, κατόπιν αιτιολογημένης αιτή- 
σεώς του προς την αρμόδια Νομαρχιακού επιπέδου Κτηνιατρική 
Υπηρεσία, από Δευτεροβάθμια Πενταμελή Επιτροπή, η οποία.συ- 
γκροτείται με απόφαση του οικείου Νομάρχη και αποτελείται 
από: ! 

α) τον προϊστάμενο της αρμόδιας Νομαρχιακού επιπέδου Κτη¬ 
νιατρικής Υπηρεσίας, ή τον νόμιμο αναπληρωτή του, 

β) έναν κτηνίατρο που υποδεικνύεται από τον ενδιαφερόμενο 
και ενεργεί ως εκπρόσωπός του, ί 

γ) τρεις εξειδικευμένους σε θέματα τεχνητής σπερματέγχυσης 
κτηνιάτρους, με τους αναπληρωτές τους, οι οποίοι προτεινονται 
από το αρμόδιο τμήμα της Κεντρικής Κτηνιατρικής Υπηρεσίας 
του Υπουργείου Γεωργίας. ( 

Η γνωμοδότηση της Δευτεροβάθμιας Πενταμελούς Επιτρο¬ 
πής, διατυπώνεται κατά πλειοψηφία, είναι, τελεσίδικη και κοινο¬ 
ποιείται εγγράφως στον ενδιαφερόμενο εντός 30 ημερών από της 
υποβολής της αίτησης επανεξέτασης. 

6. Επί θετικής γνωμοδοτήσεως της Πρωτοβάθμιας Τριμελούς 
Επιτροπής, ή της Δευτεροβάθμιός Πενταμελούς Επιτροπής, με 
απόφαση του οικείου Νομάρχη, έκδιδομένης κατόπιν εισήγησης 
της αρμόδιας Νομαρχιακού επιπέδου Κτηνιατρικής Υπηρεσίας, 
χορηγείται η έγκριση λειτουργίας κέντρου συλλογής σπέρματος 
από υγειονομική άποψη. ! 

7. Η αρμόδια Νομαρχιακού επιπέδου Κτηνιατρική Υπηρεσία, 
τηρεί φάκελο με πλήρη στοιχεία για κάθε κέντρο συλλογής σπέρ¬ 
ματος, τον οποίο ενημερώνει σχετικά με κάθε αλλαγή και με τα 
αντίγραφα των εκθέσεων των περιοδικών ελέγχων που πραγμα¬ 
τοποιεί ο επίσημος κτηνίατρος. Στα στοιχεία του φακέλου αυτού 
διασφαλίζεται το εμπορικό απόρρητο. 

8. Όλα τα κέντρα συλλογής σπέρματος χοίρων της χώρας μας 
που διαθέτουν την προβλεπόμενη στην παράγραφο 7 έγκριση λει- 
τουργίας και ανταποκρίνονται στις απαιτήσεις του παρόντος, κα¬ 
ταγράφονται σε ειδικό μητρώο που τηρείται στο αρμόδιο τμήμα 
της Κεντρικής Δ/νσης Κτηνιατρικής του Υπουργείου Γεωργίας 
και λαμβάνουν κωδικό αριθμό Κτηνιατρικού μητρώου. 

Άρθρο 6 

(Άρθρο 6 Οδηγίας 90/429/ΕΟΚ) 

1. Είναι αποδεκτό σπέρμα χοίρων στη χώρα μας, εφόσον κάθε 
παρτίδα συνοδεύεται από κτηνιατρικό υγειονομικό πιστοποιη¬ 
τικό, το οποίο εκδίδεται από επίσημο κτηνίατρο του Κράτους Μέ¬ 
λους συλλογής και είναι σύμφωνο με το παραρτημα Δ του παρό¬ 
ντος. 

Το πιστοποιητικό αυτό πρέπει υποχρεωτικά: 

α) να συντάσσεται σε μία από τις επίσημες γλώσσες του Κρά¬ 
τους Μέλους συλλογής και στην ελληνική γλώσσα, 

β) να συνοδεύει την παρτίδα μέχρι τον προορισμό της, σε πρω¬ 
τότυπο, 

γ) να αποτελείται από ένα μόνο φύλλο χαρτιού, 

δ) να απευθύνεται σε ένα μόνο παραλήπτη. 

2. Η Κτηνιατρική Υπηρεσία του Υπουργείου Γεωργίας που 
διενεργεί τον υγειονομικό έλεγχο, μπορεί να λάβει, πέρα από τα 
μέτρα που προβλέπονται στις κείμενες κτηνιατρικές διατάξεις και 
τα αναγκαία μέτρα, συμπεριλαμβανομένης της απομόνωσης, για 
να διαπιστωθεί με βεβαιότητα εάν το σπέρμα, για το οποίο υπάρ¬ 
χουν υπόνοιες, έχει όντως προσβληθεί ή είναι μολυσμένο από πα- 
θογόνους μικροοργανισμούς, υπό τον όρο ότι δεν αλλοιώνεται η 
καλή κατάσταση του σπέρματος. 

3. Οι διατάξεις των δύο προηγουμένων παραγράφων 1 και 2 
εφαρμόζονται ανάλογα για την αποστολή σπέρματος χοίρων από 
τη χώρα μας σε άλλο Κράτος Μέλος. 

ΚΕΦΑΛΑΙΟ III 
Εισαγωγές από τρίτες χώρες 

Άρθρο 7 

(Άρθρο 7 Οδηγίας 90/429/ΕΟΚ) 

Με απόφαση της αρμόδιας Κεντρικής Διεύθυνσης Κτηνιατρι¬ 
κής του Υπουργείου Γεωργίας, ανακοινώνεται ο εκάστοτε ισχύων 
κατάλογος τρίτων χωρών, από τις οποίες επιτρέπεται η εισα¬ 
γωγή σπέρματος χοίρων στη χώρα μας. 

Ο κατάλογος του πρώτου εδαφίου καταρτίζεται, τροποποιείται 
ή συμπληρώνεται, σύμφωνα με την προβλεπομένη κοινοτική δια¬ 
δικασία. 

Άρθρο 8 

Άρθρο 8 Οδηγίας 90/429/ΕΟΚ) 

Με απόφαση της αρμόδιας Κεντρικής Διεύθυνσης Κτηνιατρι¬ 
κής του Υπουργείου Γεωργίας ανακοινώνονται οι εκάστοτε ισχύ- 
οντες κατάλογοι κέντρων συλλογής σπέρματος χοίρων των τρί¬ 
των χωρών, από τα οποία επιτρέπεται η εισαγωγή σπέρματος 
χοίρων στη χώρα μας. Οι κατάλογοι του πρώτου εδαφίου καταρ¬ 
τίζονται, τροποποιούνται, ή συμπληρώνονται, σύμφωνα με την 
προβλεπομένη κοινοτική διαδικασία. 

Άρθρο 9 

(Άρθρο 9 Οδηγίας 90/429/ΕΟΚ) 

1. Το σπέρμα που εισάγεται στη χώρα μας πρέπει να προέρχε¬ 
ται από ζώα τα οποία έχουν παραμεινει τουλάχιστον τρεις μήνες, 
αμέσως πριν από τη συλλογή του σπέρματός τους στο έδαφος 
μιας τρίτης χώρας που περιλαμβάνεται στον κατάλογο που ανα- 
φέρεται στο άρθρο 7 του παρόντος. 

2. Με την επιφύλαξη του άρθρου 7 και της παραγράφου 1 του 
παρόντος άρθρου, επιτρέπεται η εισαγωγή σπέρματος χοίρων 
από τρίτες χώρες, που περιλαμβάνονται στον κατάλογο μονο αν 
το σπέρμα αυτό ανταποκρίνεται στις υγειονομικές απαιτήσεις που 
καθορίζονται σύμφωνα με την παράγραφο 3 του παρόντος άρ¬ 
θρου, και κατόπιν εγκρίσεως της αρμόδιας περιφερειακής Διεύ¬ 
θυνσης Κτηνιατρικής της έδρας του εισαγωγέα. 


3. Με απόφαση της αρμόδιας Κεντρικής Διεύθυνσης Κτηνια¬ 
τρικής του Υπουργείου Γεωργίας, ανακοινώνονται οι εκάστοτε 
ισχύουσες υγειονομικές απαιτήσεις για την εισαγωγή σπέρματος 
χοίρων από κάθε τρίτη χώρα. 

4. Οι διατάξεις του άρθρου 4 του παρόντος, εφαρμόζονται κατ’ 
αναλογία και στις εισαγωγές σπέρματος από τρίτες χώρες. 

Άρθρο 10 

(Άρθρο 10 Οδηγίας 90/429/ΕΟΚ) 

1. Επιτρέπεται η εισαγωγή σπέρματος χοίρων στη χώρα μας, 
μόνον εφόσον συνοδεύεται από υγειονομικό πιστοποιητικό, το 
οποίο εκδίδεται και υπογράφεται από επίσημο κτηνίατρο της τρί¬ 
της χώρας συλλογής. 

Το πιστοποιητικό αυτό πρέπει υποχρεωτικά: 
α) να συντάσσεται σε μία από τις επίσημες γλώσσες της χώρας 
προέλευσης και στην ελληνική γλώσσα, 

β) να συνοδεύει το σπέρμα μέχρι τον προορισμό του στο πρωτό¬ 
τυπο, 

γ) να αποτελείται από ένα μόνο φύλλο χαρτιού, 
δ) να απευθύνεται σε ένα μόνο παραλήπτη. 

2. Με απόφαση του Γενικού Δ/ντή της αρμόδιας Κεντρικής 
Διεύθυνσης Κτηνιατρικής του Υπουργείου Γεωργίας, ανακοινώ¬ 
νεται ο τύπος του υγειονομικού πιστοποιητικού, που αναφέρεται 
στην παράγραφο 1, το υπόδειγμα του οποίου είναι σύμφωνο με 
αυτό που καταρτίζεται με κοινοτική διαδικασία που περιγράφεται 
στο άρθρο 19 της Οδηγίας 90/429/ΕΟΚ. 

Άρθρο 11 

(Άρθρο 11 Οδηγίας 90/429/ΕΟΚ) 

1. Κάθε παρτίδα σπέρματος που εισέρχεται στο ελληνικό έδα¬ 
φος ελέγχεται, πριν τεθεί σε ελεύθερη κυκλοφορία, ή γίνει δεκτό 
σε κάποιο τελωνειακό καθεστώς. 

Απαγορεύεται η εισαγωγή σπέρματος στη χώρα μας και μέσω 
αυτής προς άλλο Κράτος Μέλος, σε περίπτωση που ο έλεγχος ει¬ 
σαγωγής, που πραγματοποιείται κατά την άφιξή του, αποδει- 
κνύει ότι: ·ι · 

α) το σπέρμα δεν προέρχεται από το έδαφος τρίτης χώρας, που 
περιλαμβάνεται στον κατάλογο του άρθρου 7 του παρόντος, 
β) το σπέρμα δεν προέρχεται από κέντρο συλλογής σπέρματος, 
που περιλαμβάνεται στον κατάλογο που προβλέπεται στο άρθρο 8 
του παρόντος, , 

γ) το σπέρμα προέρχεται από το έδαφος τρίτης χώρας, από την 
οποία απαγορεύονται οι εισαγωγές, σύμφωνα με το άρθρο 15 πα- 
ράγρ. 2 του παρόντος, 

δ) το υγειονομικό πιστοποιητικό που συνοδεύει το σπέρμα, δεν 
είναι σύμφωνο με τις προϋποθέσεις που προβλέπονται στο άρθρο 
10 του παρόντος. 

Η παρούσα παράγραφος δεν εφαρμόζεται για-τις παρτίδες 
σπέρματος που φθάνουν στη χώρα μας και τίθενται υπό τελω¬ 
νειακό καθεστώς διαμετακόμισης έχοντας τόπο προορισμού τρίτη 
χώρα. 

Ωστόσο, η παρούσα παράγραφος εφαρμόζεται σε περίπτωση 
παραιτήσεως από το τελωνειακό καθεστώς διαμετακόμισης κατά 
τη διάρκεια μεταφοράς διαμέσου του ελληνικού εδάφους. 

2. Η αρμόδια για τον έλεγχο του σπέρματος περιφερειακή 
Κτηνιατρική Υπηρεσία του Υπουργείου Γεωργίας, λαμβάνει όλα 
τα απαραίτητα μέτρα, συμπεριλαμβανομένης της απομόνωσης, 
για να διαπιστωθεί με βεβαιότητα, εάν το σπέρμα για το οποίο 
υπάρχουν υπόνοιες, έχει όντως προσβληθεί ή είναι μολυσμένο 
από παθογόνους μικροοργανισμούς, υπό τον όρο ότι έτσι δεν αλ¬ 
λοιώνεται η καλή κατάσταση του σπέρματος. 

3. Εάν η εισαγωγή σπέρματος στη χώρα μας έχει απαγορευθεί 
για οποιονδήποτε από τους λόγους που αναφέρονται στις προη¬ 
γούμενες παραγράφους 1 και 2 και εάν η τρίτη χώρα εξαγωγής 
δεν επιτρέπει την επιστροφή του εντός τριαντα ήμερων, όταν πρό¬ 
κειται για κατεψυγμένο σπέρμα, ή αμέσως, όταν πρόκειται για 
νωπό σπέρμα, η κτηνιατρική υπηρεσία που διενεργεί τον έλεγχο 
διατάσσει την καταστροφή του και ενημερώνει σχετικά την αρμό¬ 
δια Κεντρική Διεύθυνση Κτηνιατρικής του Υπουργείου Γεωρ¬ 
γίας. 

Άρθρο 12 

(Άρθρο 12 Οδηγίας 90/429/ΕΟΚ) 

Κάθε παρτίδα σπέρματος, της οποίας έχει επιτραπεί η εισα¬ 
γωγή στη χώρα μας, με βάση τον έλεγχο που αναφερεται στο άρ¬ 
θρο 11 παράγρ. 1, πρέπει, όταν αποστελλεται στο έδαφος άλλου 
Κράτους Μέλους, να συνοδεύεται από το πρωτότυπο πιστοποιη¬ 
τικό ή από επικυρωμένο αντίγραφό του, θεωρημένο και στις δύο 
περιπτώσεις από την αρμόδια αρχή που πραγματοποίησε τον 
έλεγχο, σύμφωνα με το άρθρο 11. 

Άρθρο 13 

(Άρθρο 13 Οδηγίας 90/429/ΕΟΚ) 

Εαν, κατ’ εφαρμογήν του άρθρου 11 παράγρ. 3, συντρέχουν 
λόγοι καταστροφής του σπέρματος, τα σχετικά έξοδα βαρύνουν 
:ον αποστολέα, τον παραλήπτη ή τον εντολοδόχο τους. 

Το ελληνικό δημόσιο δεν υποχρεούται στην καταβολή καμιάς 
αποζημίωσης. 

ΚΕΦΑΛΑΙΟ IV 
Μέτρα διασφάλισης και ελέγχου 

Άρθρο 14 

(Άρθρο 14 Οδηγίας 90/429/ΕΟΚ) 

Οι έλεγχοι που πραγματοποιούνται στο τόπο καταγωγής του 
σπέρματος, η οργάνωση αυτών, καθώς και οι έλεγχοι που πρέπει 
να πραγματοποιούνται στον τόπο προορισμού διέπονται από τις 
ισχύουσες διατάξεις της κτηνιατρικής νομοθεσίας. 

Άρθρο 15 

(Άρθρο 15 Οδηγίας 90/429/ΕΟΚ) 

1. Για τις συναλλαγές μεταξύ της χώρας μας και άλλων Κρα¬ 
τών Μελών, εφαρμόζονται τα μέτρα διασφάλισης της κτηνιατρι¬ 
κής νομοθεσίας. 

2. Με την επιφύλαξη των άρθρων 8, 9 και 10, σε περίπτωση 
που εκδηλώνεται ή εξαπλώνεται σε τρίτη χώρα μεταδοτική ασθέ¬ 
νεια ζώων, η οποία είναι δυνατό να μεταδοθεί με το σπέρμα και να 
θέσει σε κίνδυνο την υγεία των ζώων στη χώρα μας ή σε περί¬ 
πτωση που την απαγόρευση αυτή υπαγορεύει οποιοσδήποτε άλ¬ 
λος λόγος, σχετικά με την υγεία των ζώων, με απόφαση του Γενι¬ 
κού Δ/ντού Κτηνιατρικής του Υπουργείου Γεωργίας, απαγορεύ¬ 
εται η εισαγωγή σπέρματος, είτε αυτό εισάγεται άμεσα, είτε έμ¬ 
μεσα διαμέσου άλλου Κράτους Μέλους και είτε προέρχεται από 
το σύνολο τρίτης χώρας, είτε από-τμήμα του εδάφους της. 

Τα μέτρα που λαμβάνονται σύμφωνα με το πρώτο εδάφιο, κα¬ 
θώς και η κατάργηση των μέτρων αυτών, γνωστοποιούνται στα 
άλλα Κράτη Μέλη και στην Επιτροπή των Ε.Κ. μαζί με την αι¬ 
τιολόγησή τους. 

Άρθρο 16 

(Άρθρο 16 Οδηγίας 90/429/ΕΟΚ) 

Εφόσον παρίσταται ανάγκη, οι αρμόδιες Κεντρικές Υπηρεσίες 
του Υπουργείου Γεωργίας παρέχουν κάθε αναγκαία συνδρομή 
στους πραγματογνώμονες της Επιτροπής των Ε.Κ. που πραγμα¬ 
τοποιούν επιτόπιους ελέγχους στη χώρα μας, σχετικά με την 
εφαρμογή του παρόντος διατάγματος, για την εκπλήρωση της 
αποστολής τους. 

Η αρμόδια Κεντρική Κτηνιατρική Υπηρεσία του Υπουργείου 
Γεωργίας ενημερώνεται από την Επιτροπή των Ε.Κ. για τα απο¬ 
τελέσματα των πραγματοποιηθέντων ελέγχων, προκειμένου να 
λάβει τα μέτρα που κρίνονται αναγκαία. 

ΚΕΦΑΛΑΙΟ V 

/ 

Τελικές διατάξεις 

Άρθρο 17 

(Άρθρο 17 Οδηγίας 90/429/ΕΟΚ) 

Τα παραρτήματα του παρόντος, μπορούν να τροποποιούνται 
με αποφάσεις του Υπουργού Γεωργίας, που εκδίδονται μετά από 


πρόταση της αρμόδιας Κεντρικής Διεύθυνσης Κτηνιατρικής και 
δημοσιεύονται στην Εφημερίδα της Κυβερνήσεως, για να προ- 
σαρμοσθούν προς την τεχνολογική εξέλιξη, κατά τη διαδικασία 
του άρθρου 18 της Οδηγίας 90/429/ΕΟΚ. 

Άρθρο 18 ι 

(Άρθρο 20 Οδηγίας 90/429/ΕΟΚ) 

1. Απαγορεύεται η εισαγωγή σπέρματος χοίρων που δεν πλη¬ 
ροί τους όρους του παρόντος. I 

2. Μέχρι την ημερομηνία της έναρξης ισχύος των αποφάσεων 
που ανακοινώνονται κατ’ εφαρμογή των) άρθρων 8, 9 και 10, 
εφαρμόζονται στις εισαγωγές σπέρματος χοίρων από τρίτες χώ¬ 
ρες, οι κείμενες διατάξεις, οι οποίες δεν περιέχουν όρους ευνοϊκό¬ 
τερους από αυτούς που αναφέρονται από το Κεφαλαίο II. 

Άρθρο 19 | 

(Παραρτήματα Οδηγίας 90/|429/ΕΟΚ) 

Παρατίθενται κατωτέρω τα παραρτήματα Α, Β, Γ και Δ της 
Οδηγίας 90/429, τα οποία αποτελούν αναπόσπαστο μέρος του 
παρόντος και έχουν ως ακολούθως: 1 

ΠΑΡΑΡΤΗΜΑ Α 
ΚΕΦΑΛΑΙΟ I 

Όροι για την έγκριση των κέντρων) συλλογής σπέρματος 
Τα κέντρα συλλογής σπέρματος πρέπει: 
α) να παρακολουθούνται συνεχώς από έναν κτηνίατρο του κέ¬ 
ντρου· 

β) να διαθέτουν τουλάχιστον: 

ϊ) εγκαταστάσεις για τη στέγαση και την απομόνωση των 
ζώων, | 

ίϊ) εγκαταστάσεις για τη συλλογή σπέρματος με ειδικό χώρο 
για τον καθαρισμό και την απολύμανση ή αποστείρωση του εξο¬ 
πλισμού, 1 

ϊϊΐ) χώρο επεξεργασίας σπέρματος, 1 ο οποίος δεν πρέπει ανα¬ 
γκαστικά να βρίσκεται στον ίδιο τόπο, 

ϊν) χώρο για την αποθήκευση του σπέρματος, ο οποίος δεν πρέ¬ 
πει αναγκαστικά να βρίσκεται στον ίδιο τόπο - 

γ) να είναι κατασκευασμένα ή απομονωμένα ρε τέτοιο τρόπο, 
ώστε να εμποδίζεται οποιαδήποτε επαφή με ζώα εξω από κέντρο, 
δ) να είναι κατασκευασμένα με τέτοιο τρόπο ώστε οι εγκατα¬ 
στάσεις για τη στέγαση των ζώων και για τη συλλογή, την επε¬ 
ξεργασία και την αποθήκευσή του σπέρματος να μπορούν να κα¬ 
θαρίζονται και να απολυμαίνονται εύκολα· 

ε) να διαθέτουν χώρο απομόνωσης, ο οποίος να μην επικοινω¬ 
νεί άμεσα με τις κανονικές εγκαταστάσεις· 

στ) να είναι σχεδιασμένα με τέτοιο τρόπο ώστε ο χώρος όπου 
στεγάζονται τα ζωα να μην έχει καμία επαφή με το χώρο επεξερ¬ 
γασίας σπέρματος, καθώς και οι δύο μαζί να μην έχουν καμία 
επαφή με το χώρο αποθήκευσης του σπέρματος. 

ΚΕΦΑΛΑΙΟ II 

Όροι για την επίβλεψη των κέντρων συλλογής σπέρματος 
Τα κέντρα συλλογής σπέρματος πρέπει: 
α) να επιβλέπονται ώστε να διαμένουν σ’ αυτά μόνον άρρενα 
ζώα του είδους του οποίου πρέπει να συλλεχθεί το σπέρμα· 
β) να επιβλέπονται ώστε να τηρείται μητρώο, είτε σε δελτία 
είτε σε ηλεκτρονικό υπολογιστή, όλων των χοίρων που είναι πα- 
ρόντες στις εγκαταστάσεις. Το μητρώο αυτό περιέχει πληροφο¬ 
ρίες ως προς τη φυλή, την ημερομηνία γέννησης και την ταυτό¬ 
τητα κάθε ζώου καθώς και αρχείο, είτε σε δελτία είτε σε ηλεκτρο¬ 
νικό υπολογιστή, όλων των ελεγχών για ασθένειες και όλων των 
εμβολιασμών που πραγματοποιούνται, μαζί με στοιχεία από το 
φάκελο σχετικά με την ασθένεια) ή την υγεία κάθε ζώου· 
γ) να επιθεωρούνται τακτικά από επίσημο κτηνίατρο, τουλάχι¬ 
στον δύο φορές το χρόνο, ώστε να* ελέγχονται οι οροί έγκρισης και 
επίβλεψης· 

δ) να ελέγχονται ώστε να απαγορεύεται η είσοδος σε μη εξου¬ 
σιοδοτημένα άτομα. Επιπλέον, η 1 είσοδος επισκεπτών επιτρέπεται 
υπό τους όρους που καθορίζει ό κτηνίατρος του κέντρου* 
ε) να απασχολούν τεχνικά άρήιό προσωπικό, ειδικά εκπαιδευ- 

μένο σε διαδικασίες απολύμανσης και τεχνικές υγιεινής πυο επι¬ 
τρέπουν την πρόληψη της εξάπλωσης των ασθενειών 

στ) να επιβλέπονται ώστε να εξασφαλίζεται η τήρηση των ακό¬ 
λουθων όρων: 

ϊ) μόνο το σπέρμα που έχει συλλεγεί σε συγκεκριμένο κέντρο, 
υποβάλλεται σε επεξεργασία και αποθηκεύεται στα εγκεκριμένα 
κέντρα, χωρίς να έρχεται σε επαφή με άλλο σπέρμα, 

η) η συλλογή, η επεξεργασία και η αποθήκευση του σπέρμα¬ 
τος, γίνονται μονο σε ειδικούς χώρους, με τους πιο αυστηρούς 
όρους υγιεινής, 

ϊϋ) όλα τα εργαλεία, που έρχονται σε επαφή με το σπέρμα ή με 
τον σπερματοδότη κατά τη συλλογή και την επεξεργασία, απολυ- 
μαίνονται ή αποστειρώνονται κατάλληλα πριν από κάθε χρήση, 
ϊν) τα προϊόντα ζωικής προέλευσης που χρησιμοποιούνται 
κατά την επεξεργασία του σπέρματος - συμπεριλαμβανομένων 
των προσθέτων ή των αραιωτικών ουσιών - λαμβάνονται από 
πηγή που δεν παρουσιάζει κανένα κίνδυνο για την υγεία ή υπο¬ 
βάλλονται πριν από τη χρήση, σε επεξεργασία που αποτρέπει πα¬ 
ρόμοιο κίνδυνο, 

ν) οι περιέκτες αποθήκευσης και μεταφοράς απολυμαίνονται ή 
αποστειρώνονται κατάλληλα πριν από κάθε επαναπλήρωση, 
νϊ) ο κρυογόνος παράγοντας που χρησιμοποιείται δεν έχει χρη¬ 
σιμοποιηθεί προηγουμένως για άλλα προϊόντα ζωικής προέλευ¬ 
σης, 

νϋ) κάθε συλλογή σπέρματος χωρισμένη ή όχι σε ατομικές δό¬ 
σεις, φέρει εμφανές σήμα που επιτρέπει τον εύκολο προσδιορισμό 
της ημερομηνίας συλλογής του σπέρματος, καθώς και της φυλής 
και της ταυτότητας του σπερματοδότη και το όνομα και αριθμό 
απογραφής του κέντρου του οποίου προηγείται το όνομα της χώ¬ 
ρας καταγωγής, ενδεχομένως, κωδικοποιημένο - . τα χαρακτηρι¬ 
στικά και το υπόδειγμα του σήματος αυτού καθορίζονται με την 
κοινοτική διαδικασία. 

ΠΑΡΑΡΤΗΜΑ Β 
ΚΕΦΑΛΑΙΟ I 

Όροι τους οποίους πρέπει να πληρούν τα ζώα πριν εισαχθούν στα 
εγκεκριμένα κέντρα συλλογής σπέρματος 

1. Όλοι οι κάπροι που εισέρχονται σε κέντρο σπέρματος πρέ¬ 
πει: 

α) να έχουν υποβληθεί σε περίοδο απομόνωσης τουλάχιστον 
τριάντα ημερών σε χώρο ειδικά εγκεκριμένο για το λόγο αυτό 
από την αρμόδια αρχή του κράτους μέλους, στον οποίο υπάρχουν 
μόνο κάπροι του ίδιου τουλάχιστον υγειονομικού χαρακτηρι¬ 
σμού· 

β) πριν από την είσοδό τους στο χώρο απομόνωσης που αναφύ¬ 
εται στο στοιχείο α) να έχουν ληφθεί από αγέλες ή από εκμεταλ- 
εύσεις που ικανοποιούν τους ακόλουθους όρους: 
ΐ) αναγνωρίζονται επίσημα ως απαλλαγμένες από κλασική πα- 
νώλη των χοίρων, 

ϋ) απαλλαγμένες από βρουκέλλωση, 
ϊϋ) στις οποίες, κατά τους δώδεκα προηγούμενους μήνες, δεν 
υπήρχε κανένα ζώο εμβολιασμένο κατά του αφθώδους πυρετού, 
ΐν) στις οποίες, κατά τους δώδεκα προηγούμενους μήνες, δεν 
έχει εμφανισθεί κανένα κλινικό σύμπτωμα ορολογικό ή ιολογικό, 
της νοσου ΑΙϋΕδΖΚΥ, 

ν) δεν αποτελούν αντικείμενο απαγόρευσης, σύμφωνα με τις 
απαιτήσεις του Π.Δ. 125/86 (Α 43) οσον αφορά την αφρικανική 
πανώλη των χοίρων, τη φυσαλιδώδη νόσο-των χοίρων, καθώς 
και τη νόσο ΤΕ8ΕΗΕΝ και τον αφθώδη πυρετό. 

Τα ζώα δεν πρέπει να έχουν διαμείνει προηγουμένως με άλλες 
αγέλες, κατώτερες, όσον αφορά τον υγειονομικό χαρακτηρισμό 
τους· 

γ) πριν από την περίοδο απομόνωσης που αναφέρεται στο στοι¬ 
χείο α) και στο διάστημα των τριάντα προηγουμένων ημερών, να 
έχουν υποβληθεί στις ακόλουθες δοκιμασίες, με αρνητικά αποτε¬ 
λέσματα: 

ϊ) δοκιμασία σύνδεσης του συμπληρώματος, η οποία διεξάγε¬ 
ται σύμφωνα με το παράρτημα Γ του Π.Δ. 125/86 (Α 43) όσον 
αφορά τη βρουκέλλωση, 

ίϊ) - οροεξουδετέρωση ή δοκιμασία ΕΕΙ5Α που χρησιμοποιεί 
όλα τα αντισώματα του ιού, στην περίπτωση των μη εμβολιασθέ- 


ντων χοίρων, 

- δοκιμασία ΕΕΙδΑ για τα αντισώματα ΟΙ, στην περίπτωση 
χοίρων, εμβολιασθέντων με εμβόλιο από ιό από τον οποίο έχει 
αφαιρεθεί το γονίδιο ΟΙ, 

_ ίϋ) μέχρις ότου θεσπιστεί κοινοτική πολιτική για την καταπο¬ 
λέμηση του αφθώδους πυρετού, δοκιμασία ΕΕΙδΑ για την ανί¬ 
χνευση του αφθώδους πυρετού, 

ϊν) δοκιμασία ΕΕΙ5Α ή δοκιμασία οροεξουδετέρωσης για την 
ανίχνευση της κλασικής πανώλης των χοίρων. 

Η αρμόδια αρχή μπορεί να επιτρέπει τη διεξαγωγή των ελέγ¬ 
χων που αναφέρονται στο στοιχείο γ) στο σταθμό απομόνωσης, 
εφόσον τα αποτελέσματα γίνουν γνωστά πριν από την έναρξη της 
περιόδου των τριάντα ημερών που προβλέπεται στο στοιχείο ο)· 
δ) κατά την απομόνωση των τελευταίων δεκαπέντε από τις 
τριάντα ημέρες τουλάχιστον, που αναφέρονται στο στοιχείο α), να 
έχουν υποβληθεί στις ακόλουθες δοκιμασίες, με αρνητικά αποτε¬ 
λέσματα: 

ΐ) δοκιμασία οροσυγκόλλησης σύμφωνα με τη διαδικασία που 
καθορίζεται στο παράρτημα Γ του Π.Δ. 125/86 (Α 43) που κα¬ 
ταδεικνύει βρουκελλικό τίτλο κατώτερο από 30 διεθνείς μονάδες 
συγκόλλησης ανά πιΐ και δοκιμή σύνδεσης του συμπληρώματος 
που καταδεικνύει βρουκελλικό τίτλο κατώτερο από 20 μονάδες 
ΕΟΚ ανά ηιΐ (20 μονάδες ΕΟΓΤ), 

ίί) - οροεξουδετέρωση ή δοκιμασία ΕΕΙδΑ που χρησιμοποιεί 
όλα τα αντισώματα του ιού, στην περίπτωση των μη εμβολιασθέ- 
ντων χοίρων, 

- δοκιμασία ΕΕΙδΑ για τα αντισώματα ΟΙ, στην περίπτωση 
χοίρων, εμβολιασθέντων με εμβόλιο από ιό από τον οποίο έχει 
αφαιρεθεί το γονίδιο ΟΙ, ή 

ϊίΐ) μέχρις ότου θεσπιστεί κοινοτική πολιτική για την καταπο¬ 
λέμηση του αφθώδους πυρετού, δοκιμασία ΕΕΙδΑ για την ανί¬ 
χνευση του αφθώδους πυρετού, 

ίν) μικροσκοπική εξέταση συγκόλλησης για την ανίχνευση της 
λεπτοσπειρωσης (ορο-ιός ροηιοηβ, §πρροΙγρΗο8&, ΐ&Γ388ονϊ, 
Η3 γι 1)0, Επιΐΐδί&νέΐ και Βαϊΐιπη) ή αγωγή κατά της λεπτοσπείρω- 
σης που περιλαμβάνει δύο ενέσεις στρεπτομυκίνης με μεσοδιά¬ 
στημα δεκατεσσάρων ημερών (25 ιτίβ ανα Εβ βάρους ζώντος 
ζώου). , 

Με την επιφύλαξη των διατάξεων που εφαρμόζονται σε περί¬ 
πτωση εμφάνισης κρούσματος αφθώδους πυρετού ή πανώλης 
των χοίρων αν ένα ζώο αντιδράσει θετικά σε μία από τις παρα¬ 
πάνω δοκιμασίες, πρέπει να απομακρύνεται αμέσως από το χώρο 
απομόνωσης. Στην περίπτωση ομαδικής απομόνωσης, η αρμό¬ 
δια αρχή λαμβάνει τα αναγκαία μέτρα για να επανέλθουν τα υπό¬ 
λοιπα ζωα σε κατάσταση που να τους επιτρέπει να γίνουν δεκτά 
στο κέντρο συλλογής σπέρματος σύμφωνα με το παρόν παράρ¬ 
τημα. 

2. Όλες οι δοκιμασίες πραγματοποιούνται σε εργαστήριο 
εγκεκριμένο από το κράτος μέλος. 

3. Τα ζώα εισάγονται στο κέντρο συλλογής σπέρματος μόνο με 
ρητή άδεια του' κτηνιάτρου του κέντρου. Όλα τα στοιχεία που 
αφορούν τις εισόδους και εξόδους ζώων από το κέντρο καταγρά¬ 
φονται. 

4. Τα ζώα που εισάγονται στο κέντρο συλλογής σπέρματος δεν 
πρέπει να παρουσιάζουν κανένα κλινικό σύμπτωμα ασθένειας 
κατά την ημέρα της εισόδου τους και πρέπει, με την επιφύλαξη 
της παραγράφου 5, να προέρχονται από χώρο απομόνωσης, 
όπως αυτός αναφέρεται στην παράγραφο 1 στοιχείο α), ο οποίος, 
κατά την ημέρα της αποστολής, πληροί επίσημα τους ακόλου¬ 
θους όρους: 

α) βρίσκεται στο κέντρο μιας περιοχής ακτίνας δέκα χιλιομέ¬ 
τρων στην οποία, από τριάντα τουλάχιστον ημέρες, δεν υπήρξε 
κρούσμα αφθώδους πυρετού ή πανώλης των χοίρων· 

β) από τρεις τουλάχιστον μήνες είναι απαλλαγμένος από 
αφθώδη πυρετό και βρουκέλλωση· 

γ) είναι, από 30 τουλάχιστον ημέρες, απαλλαγμένος από τη 
νόσο ΑΙΠΕδΖΚΥ, καθώς και από ασθένειες των χοίρων, οι 
οποίες πρέπει υποχρεωτικά να δηλώνονται σύμφωνα με το πα¬ 
ράρτημα Ε του ΓΕΔ. 125/86 (Α 43). 

5. Εφόσον πληρούνται οι όροι της παραγράφου 4 και εφόσον, 
κατά τους δώδεκα προηγούμενους μήνες, έχουν πραγματοποιη¬ 
θεί οι συνήθεις εξετάσεις που αναφέρονται στο κεφάλαιο II, τα 
ζώα μπορούν να μεταφέρονται από ένα εγκεκριμένο κέντρο συλ- 



2244 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


λογής σπέρματος σε άλλο όπου επικρατεί η ίδια κατάσταση 
υγείας, χωρίς απομόνωση και χωρίς εξετάσεις εάν η μεταφορά 
εκτελείται κατευθείαν. Το συγκεκριμένο ζώο δεν πρέπει να έρχε¬ 
ται σε άμεση ή έμμεση επαφή με δίχηλα των οποίων η κατάσταση 
της υγείας είναι χαμηλότερου επιπεοου, το δε χρησιμοποιούμενο 
μεταφορικό μέσο πρέπει να έχει προηγουμένως απολυμανθεί. 
Εάν η μεταφορά από ένα κέντρο συλλογής σπέρματος σε άλλο 
πραγματοποιείται μεταξύ κρατών μελών, τότε γίνεται σύμφωνα 
με το Π.Δ. 125/86 (Α 43). 

ΚΕΦΑΛΑΙΟ II 

Υποχρεωτικές συνήθεις εξετάσεις για τους κάπρους των εγκεκρι¬ 
μένων κέντρων συλλογής σπέρματος. 

1. Όλοι οι κάπροι ενός εγκεκριμένου κέντρου συλλογής σπέρ¬ 
ματος πρέπει, τη στιγμή που μεταφέρονται από το κέντρο, να 
υποβάλλονται - και να αντιδρούν αρνητικά - στις ακόλουθες εξε¬ 
τάσεις: 

ϊ) - οροεξουδετέρωση ή δοκιμασία ΕΕΙ8Α που χρησιμοποιεί 
όλα τα αντισώματα του ιού, στην περίπτωση των μη εμβολιασθέ- 
ντων χοίρων, 

- δοκιμασία ΕΕΙδΑ για τα αντισώματα ΟΙ, στην περίπτωση 
χοίρων, εμβολιασθέντων με εμβόλιο από ιό από τον οποίο έχει 
αφαιρεθεί το γονίδιο ΟΙ, 

ϋ) μέχρις ότου θεσπιστεί κοινοτική πολιτική για την καταπολέ¬ 
μηση του αφθώδους πυρετού, δοκιμασία ΕΕΙ5Α για την ανί¬ 
χνευση του αφθώδους πυρετού, 

ϋϊ) δοκιμασία σύνδεσης του συμπληρώματος, η οποία διεξάγε¬ 
ται σύμφωνα με το παράρτημα Γ του Π.Δ. 125/86 (Α 43) όσον 
αφορά τη βρουκέλλωση, 

ϊν) δοκιμασία ΕΕΙ5Α ή δοκιμασία οροεξουδετέρωσης, για την 
ανίχνευση της κλασικής πανώλης των χοίρων. 

Επιπλέον, οι κάπροι που διαμένουν στο κέντρο συλλογής πάνω 
από δώδεκα μήνες, πρέπει να υπόκεινται στις δοκιμασίες που 
αναφέρονται στα σημεία ϊ) και ίϊί), το αργότερο δεκαοκτώ μήνες 
μετά την είσοδό τους σ’ αυτά. 

2. Όλες οι εξετάσεις πραγματοποιούνται σε εργαστήριο εγκε¬ 
κριμένο από το κράτος μέλος. 

3. Με την επιφύλαξη των διατάξεων που εφαρμόζονται σε πε¬ 
ρίπτωση εμφάνισης κρούσματος αφθώδους πυρετού ή πανώλης 
των χοίρων, εάν ένα ζώο αντιδράσει θετικά σε μία από τις παρα¬ 
πάνω δοκιμασίες πρέπει να απομονώνεται, το δε σπέρμα του, που 
έχει συλλεγεί μετά την τελευταία δοκιμασία με αρνητικά αποτε¬ 
λέσματα, δεν επιτρέπεται να διατίθεται στο ενδοκοινοτικό εμπό¬ 
ριο. 

Το σπέρμα που έχει συλλεγεί από όλα τα άλλα ζώα του κέ¬ 
ντρου, από την ημερομηνία κατά την οποία έγινε η δοκιμασία με 
τα θετικά αποτελέσματα, αποθηκεύεται χωριστά και δεν επιτρέ¬ 
πεται να διατίθεται στο ενδοκοινοτικό εμπόριο μέχρις ότου απο¬ 


κατασταθεί η υγεία των ζώων του κέντρου αυτού. 

ΠΑΡΑΡΤΗΜΑ Γ 

Όροι τους οποίους πρέπει να πληροί το σπέρμα που συλλέγεται σε 
εγκεκριμένα κέντρα συλλογής σπέρματος και που προορίζεται για 

το ενδοκοινοτικό εμπόριο. « 

1. Το σπέρμα πρέπει να προέρχεται από ζώα που: 

α) δεν παρουσιάζουν κανένα κλινικό σύμπτωμα ασθένειας κατά 
την ημέρα της συλλογής· 

β) δεν έχουν εμβολιασθεί κατά του αφθώδους πυρετού· 

γ) ανταποκρίνονται στις απαιτήσεις του κεφαλαίου I του πα¬ 
ραρτήματος Β· 

δ) δεν τους επιτρέπεται να οχεύουν· 

δ) διαμένουν σε κέντρα συλλογής σπέρματος, τα οποία είναι 
απαλλαγμένα από αφθώδη πυρετό τρεις τουλάχιστον μήνες πριν 
από τη διανομή σπέρματος, τα δε κέντρα αυτά βρίσκονται στο κέ¬ 
ντρο ρας περιοχής ακτίνας δέκα χιλιομέτρων στην οποία από 30 
τουλάχιστον ήμερες, δεν έχει εμφανισθεί κρούσμα αφθώδους πυ- 
ετού, και επιπλέον δεν βρίσκονται σε απαγορευμένη ζώνη, οριο- 
ετημένη σύμφωνα με τις ισχύουσες διατάξεις για τις μεταδοτι¬ 
κές ασθένειες των χοίρων· 

στ) διαμένουν σε κέντρα συλλογής σπέρματος τα οποία, επί 30 
ημέρες πριν από τη συλλογή σπέρματος, είναι απαλλαγμένα από 
τις ασθένειες των χοίρων, οι οποίες πρέπει υποχρεωτικά να δη¬ 
λώνονται σύμφωνα με το παράρτημα Ε του Π.Δ. 125/86 (Α 43) 
και από την ασθένεια ΑυίΕδΖΚ,Υ. 

2. Στο σπέρμα πρέπει να προστίθεται συνδυασμός αντιβιοτι¬ 
κών, αποτελεσματικών, ιδίως κατά των λεπτοσπείρων και των 
μυκοπλασμάτων, μετά την τελική αραίωση του σπέρματος. Αυ¬ 
τός ο συνδυασμός πρέπει να έχει αποτέλεσμα τουλάχιστον ισοδύ¬ 
ναμο με: 

τουλάχιστον: 500 διεθνείς μονάδες στρεπτομυκίνης ανά ιώΙ, 

500 διεθνείς μονάδες πενικιλλίνης ανά 150 μ§ 1ΐηοοπιγοϊηβ 
ανά ιπΐ, 

300 μ£ δρεείίποπιγοΐηε ανά ηιΐ. 

Αμέσως μετά την προσθήκη των αντιβιοτικών αυτών, το αραι¬ 
ωμένο σπέρμα πρέπει να φυλάσσεται σε θερμοκρασία τουλάχιστον 
5 4 0 για 45 λεπτά τουλάχιστον. 

3. Το σπέρμα που προορίζεται για το ενδοκοινοτικό εμπόριο, 
πρέπει: 

ΐ) να αποθηκεύεται, σύμφωνα με τα κεφάλαια I και II του πα¬ 
ραρτήματος Α, πριν από την αποστολή, 

ίί) να μεταφέρεται στο κράτος μέλος προορισμού σε φιάλες που 
έχουν καθαριστεί, απολυμανθεί ή αποστειρωθεί πριν από τη 
χρήση και οι οποίες έχουν σφραγισθεί κατάλληλα πριν από την 
αποστολή από τον εγκεκριμένο χώρο αποθήκευσης. 

ΠΑΡΑΡΤΗΜΑ. Λ 


1. Αποστολέας (όνομα και πλήρης δεύθυνση) 


ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 


ΠΡΩΤΟΤΥΠΟ 


2. Κράτος μέλος συλλογής 


3. Παραλήπτης (όνομα και πλήρης διεύθυνση) 


Σημειώσεις 

α) για κάθε παρτίδα σπέρματος εκδίδέται χωριστό πιστοποιητικό· 
β) το πρωτότυπο του παρόντος πιστοποιητικού πρέπει να συνοδεύει την παρτίδά 
μέχρι τον τόπο προορισμού. 


θ. Τόπος φόρτωσης 


θ. Μεταφορικό μέσο 



7. Όνομα και διεύθυνση του κέντρου συλλογής σπέρμα¬ 
τος 


9. Τόπος και κράτος μέλος προορισμού 


11. Ονομασία και κώδικά διακριτικά των δοχείων που περιέχουν το σπέρμα 


10. Αριθμός μητρώου του κέντρου συλλογής σπέρματος 


12. Αναγνωριστικά στοιχεία της παρτίδας του σπέρματος 


α) Αριθμός δόσεων 


δ) Αναγνωριστικά στοιχεία του ζώου σπερματοδότη 


β) Ημερομηνίες) συλλογής 



13. Ο υπογεγραμμένος επίσημος κτηνίατρος βεβαιώνω: 

α) ότι οι όροι συλλογής, επεξεργασίας και αποθήκευσης σπέρματος που αναψέρονται ανωτέρω είναι σύμφωνοι με τις προδιαγραφές της 
οδηγίας ΘΟΜ2Θ/ΕΟΚ- 

β) ότι το περιγραφόμενο κατωτέρω σπέρμα έχει συλλεγεί από κάπρους: 

I) σε κέντρο συλλογής που περιέχει μόνον ζώα μη εμβολιασμένα έναντι της νόσου Αυ]βδζΚγ που αντιδρούν αρνητικά στη δοκιμασία 
οροεξουδετέρωσης ή στη δοκιμασία ΕΙΙ3Α για την ανίχνευση της νόσου Αυ]βδζΚγ, σύμφωνα με τις διατάξεις της οδηγίίς 
90/429/ΕΟΚΟ ή 

II) σε κέντρο στο οποίο ορισμένοι κάπροι ή όλοι οι κάπροι έχουν εμβολιασθεί έναντι της νόσου ΑυΙοεζΚγ με εμβόλιο από το οποίο έχει 

αφαιρεθεί το γονίδιο 01, οι κάπροι αυτοί είναι οροαρνητικοί έναντι της νόσου Αυ|βδζΚγ πριν τον εμβολιασμό και έχουν υποστεί εκ νέου, 
τρεις εβδομάδες αργότερα, ορολογική εξέταση που δεν έχει αποκαλύψει την ύπαρξη αντισωμάτων προκαλουμένων από τον ιό της 
ασθένειας· και,στην περίπτωση αυτή, το σπέρμα κάθε παρτίδας έχει υποβληθεί σε δοκιμασία απομόνωσης του ιού της νόσου Αυ|θβζΚγ στο 
εργαστήριο --(ή με αρνητική αντίδραση (') 

γ) ότι το σπέρμα που περιγράφεται ανωτέρω μεταφέρθηκε μέχρι τον τόπο φόρτωσης σε σφραγισμένο δοχείο υπό συνθήκες που 
ανταποκρίνονται στις διατάξεις της οδηγίας 00/429/ΕΟΚ. 


/ \ 

I Σφραγίδα 

V 




Υπογραφή 


Όνομα και ιδιότητα (κεφαλαία) 


(') Από τα σημεία I) και II) διαγράφεται εκείνο που δεν έχει εφαρμογή. 

Ο Όνομα του εργαστηρίου που ορίζεται σύμφωνα με το άρθρο 4 παράγραφος 1 της οδηγίας 90429/ΕΟΚ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 20 

Το παρόν διάταγμα τίθεται σε ισχύ από 1η Ιανουάριου 1992. 

Στον Υπουργό Γεωργίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 19 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΚΩΝ/ΝΟΣ ΔΟΥΣΗΣ ΣΩΤ. ΧΑΤΖΗΓΑΚΗΣ 

. -♦— 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 219 (2) 

Τροποποίηση ορισμένων διατάξεων του Καταστατικού του Τα¬ 
μείου Πρόνοιας Δικηγόρων Καλαμάτας. 


Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/ 
1936 (Α. 390). 

2. Τις διατάξεις της παρ. Γτου άρθρου 1 του Ν. 753/1948 
(Α. 203). 

3. Τις διατάξεις των άρθρων 23 παρ. 1 στοιχ. γ, 26 παρ. 1 
και 27 παρ. 1 στοιχ. δ, του Ν. 1558/1985 (Α. 137). 

4. Τις διατάξεις του άρθρου 14 του Π.Δ/τος 105/1988 (Α. 
46). 

5. Τις διατάξεις του άρθρου 30 του Ν. 1027/1980 (Α. 49) 
όπως αντικαταστάθηκε και συμπληρώθηκε με το άρθρο 7 του Ν. 
1275/1982 (Α. 100) και 43 του Ν. 1469/1984 (Α. 111). 

6. Την Υ. 1540/1991 (Β. 754) κοινή απόφαση του Πρωθυ¬ 
πουργού και του Υπουργού Υγείας Πρόνοιας και Κοιν. Ασφαλί¬ 
σεων. 


7. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 42η/27.11.91 συνεδρίασή του της ΚΣΤ πε¬ 
ριόδου. 


8. Την 207/1992 γνωμοδότηση του Συμβουλίου της Επι¬ 
κράτειας μετά απο πρόταση του Υφυπουργού Υγείας Πρόνοιας 
και Κοινωνικών Ασφαλίσεων, αποφασίζουμε: 


Άρθρο πρώτο 

Κυρώνονται κατά τα οικεία μέρη ως ταύτα διαμορφούνται στις 
ακόλουθες διατάξεις οι από 31/7/1991 και 3/1/1992 αποφά¬ 
σεις της Γ ενικής Συνέλευσης των μελών του Δικηγορικού Συλλό¬ 
γου Καλαμάτας, για την τροποποίηση ορισμένων διατάξεων του 
καταστατικού του Ταμείου Πρόνοιας Δικηγόρων Καλαμάτας, 
που κυρώθηκε με το Β.Δ 3/9.4.1937 (Α. 134) και ισχύει μετά 
την τροποποίησή του με το Π.Δ. 184/1989 (Α. 59), οι οποίες 
έχουν ως εξής: 


Άρθρο 1 

Οι παράγραφοι β και γ του άρθρου 2 του καταστατικού, τρο¬ 
ποποιούνται ως ακολούθως: 

«β. Η παροχή εφάπαξ χρηματικού βοηθήματος στα αποχω- 
ρούντα μέλη μετά από πολυετή δικηγορία, όχι μικρότερη των εί¬ 
κοσι πέντε (25) χρόνων και με την προϋπόθεση συμμετοχής ως 
μέλους στο Ταμείο Πρόνοιας Δικηγόρων Καλαμάτας όχι μικρό¬ 
τερη των είκοσι πέντε (25) χρόνων. 

γ. Η παροχή εφάπαξ στα αποχωρούντα μέλη απο τη δικηγο¬ 
ρία λόγω διαρκούς αναπηρίας ή στην οικογένεια θανόντος μέ¬ 
λους, εφόσον ο αποχωρών ή ο θανών ήταν μέλος του Ταμείου 
Προνοίας τουλάχιστον επί μια 15ετία και συγχρόνως είχε και 
15ετή δικηγορία». 

Άρθρο 2 

Μετά την πρώτη περίοδο της διάταξης του άρθρου 6 του κατα¬ 
στατικού όπως ισχύει μετά την τροποποίηση του με την παρ. 3 
του άρθρου μόνου του ΓΙ.Δ/τος 184/1989 (Α' 89), προστίθεται, 
η παρακάτω φράση, «Διαδικαστική πράξη αποτελεί και η επικόλ¬ 
ληση των ένσημων Προνοίας στα οικεία πινάκια των Δικαστη¬ 
ρίων, για τα οποία θα επικολλούνται ισόποσα προς τα εκάστοτε 
ένσημα του Ταμείου Νομικών. 

Άρθρο 3 

Η παρ. 1 του άρθρου 11 του καταστατικού, όπως ισχύει μετά 
την τροποποίησή της με την παρ. 4 του άρθρου μόνου του Π.Δ/ 
τος 184/1989 (Α' 59) τροποποιείται ως ακολούθως: 

«1. Εφάπαξ τακτικό βοήθημα στα μέλη του Ταμείου. 

Το βοήθημα αυτό χορηγείται κατά την περίπτωση του άρθρου 
2 παρ. β και γ, και ορίζεται κατα βάση σε πεντακόσιες είκοσι πέ¬ 
ντε χιλιάδες (525.000) δρχ. προσαυξανόμενες κατά σαράντα πέ¬ 
ντε χιλ. (45.000) δρχ. για κάθε χρόνο συμμετοχής του μέλους 
στο Ταμείο και μέχρι τριάντα πέντε (35) χρόνια συνολικά. 

Άρθρο δεύτερο 

Η ισχύς του Δ/τος αυτού, εκτός από το άρθρο 3 που ισχύπει 
από 31.7.1991 αρχίζει από την ημερομηνία οημοσιεύσής του 
στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος Δ/ 
τος. 

Αθήνα, 19 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



